שבוע העיצוב ההודי, ראיון עם דר׳ רתנה רמנת׳ן

ביום חמישי האחרון הסתיים שבוע ״העיצוב ההודי״ במחלקה.

זה היה ללא ספק אחד מאירועי העיצוב והיצירה המפוארים ומעוררי השראה שזכורים במחלקה בו השתתפו 420 סטודנטים מהתואר הראשון והשני, אורחים בעלי הישגים בין לאומיים שחלקו מנסיונם כיוצרים וכמורים, מרצים במחלקה ואנרגיה ״מחשמלת״, כפי שהגדירה פרופ׳ ענת קציר,שניצחה והפיקה את אחד מאירועי העיצוב העשירים והמעשירים שזכורים בבצלאל.

סטודנטים בתואר השני של תקשורת חזותית השתתפו בסדנה יחודית שהעבירה דר׳ רת׳נה רמת׳ן.

דר׳ רמנת׳ן היא ראש תכנית תואר שני בתקשורת חזותית ב-RCA לונדון. היא מעצבת וחוקרת בינלאומית המתמחה בטיפוגרפיה ותקשורת חזותית בין-תרבותית, לצד פיתוח פרקטיקות נסיוניות של הוצאה לאור. Minus9, משרד העיצוב בראשו היא עומדת, עובד עם מגוון לקוחות, ביניהם ה-BBC ו-Unicef India. עבודותיה של דר׳ רמנת׳ן הוצגו בתערוכות רבות וזכו באינספור פרסים בינלאומיים; האחרון שבהם הוא פרס המצוינות של איגוד הטיפוגרפיים הבינלאומי עבור ״In the Land of Puncuation״.

דר׳ רמנת׳ן קיבלה את תואר הדוקטורט שלה מהמחלקה לעיצוב טיפוגרפי באוניברסיטת רדינג. יש לה תואר MA בתקשורת חזותית מ-Central Saint Martins College, לונדון; ותואר BFA מאוניברסיטת מדראס, הודו.

https://www.rca.ac.uk/more/staff/dr-rathna-ramanathan/

http://www.m9design.com

החיבור עם רת׳נה היה יוצא דופן בפתיחות והשראה שהצליחה לעורר. זה ניכר בעבודות שהמשתתפים יצרו ובחוויה שחוו יחד עם רת׳נה. את חלקם ניתן לראות בפוסטים קודמים ובסרטון הראיון כאן.

האירוע בא על רקע יובל ה 25- ליחסים הדיפלומטיים בין ישראל והודו שצוין השנה ויום העצמאות ה 70- של הודו, זו היתה הזדמנות נפלאה עבור הסטודנטים להיחשף לעיצוב ולתרבות הודית עכשווית, ולעבוד עם מובילי

התחום בהודו. עבור סגל המחלקה זוהי כמובן הזדמנות לחזק את הקשרים עם קהילת עיצוב לא מוכרת, למצוא את המשותף והשונה בינינו לבין המדינה המרתקת הזו ולעורר את הדיון המתמשך על מהותו של עיצוב מקומי-ישראלי.

דימויים:

<https://www.facebook.com/VCBezalelM.Des/posts/478802332517059>

#תכנית התואר השני בתקשורת חזותית

#אירועים מיוחד

#שבוע העיצוב ההודי